ดีเดย์ศุกร์นี้! อังกฤษล็อกดาวน์ คุมเข้ม “โควิด” ระบาด รอบใหม่ หลังยอดป่วยพุ่งไม่หยุด
ดีเดย์ศุกร์นี้! อังกฤษล็อกดาวน์ คุมเข้ม “โควิด” ระบาด รอบใหม่ หลังยอดป่วยพุ่งไม่หยุด 
ดีเดย์ศุกร์นี้! อังกฤษล็อกดาวน์ คุมเข้ม “โควิด” ระบาด รอบใหม่ หลังยอดป่วยพุ่งไม่หยุด
15 ต.ค. 2563

สำนักข่าวต่างประเทศรายงานว่า สถานการณ์การแพร่ระบาดของโรคติดเชื้อไวรัสโคโรนาสายพันธุ์ใหม่ (โควิด-19) รุนแรงมากขึ้น เป็นเหตุให้รัฐบาลอังกฤษประกาศมาตรการล็อกดาวน์ครั้งใหม่ โดยจะเริ่มตั้งแต่เวลาเที่ยงคืนวันศุกร์นี้ (16 ต.ค.63) ตามเวลาท้องถิ่น นอกจากนี้ รัฐบาลอังกฤษยังยกระดับการแจ้งเตือนจากระดับกลางเป็นระดับสูง โดยชาวเมืองลอนดอนจะถูกห้ามไม่ให้เข้าหรือพำนักในเคหะสถานของผู้อื่น แต่ยังสามารถไปผับ บาร์ หรือร้านอาหารกับคนภายในครอบครัวเดียวกันได้
ทั้งนี้ ปัจจุบัน ประเทศอังกฤษมียอดผู้ติดเชื้อโควิด-19 สะสมอยู่ที่ 655,000 คน โดยจำนวนผู้ติดเชื้อใหม่ที่ถูกรายงานล่าสุดเมื่อวานนี้ มีจำนวน 19,724 และมีผู้เสียชีวิตทั้งหมด 43,155 ราย